Document ID: 32009D0243

ΑΠΌΦΑΣΗ ΤΗΣ ΕΠΙΤΡΟΠΉΣ
της 3ης Μαρτίου 2009
σχετικά με τη θέση της Κοινότητας όσον αφορά την απόφαση αριθ. 1/2008 της μεικτής επιτροπής Κοινού Ευρωπαϊκού Εναέριου Χώρου (ΚΕΕΧ) που έχει συσταθεί βάσει της πολυμερούς συμφωνίας μεταξύ της Ευρωπαϊκής Ένωσης και των κρατών μελών της, της Αλβανίας, της Βοσνίας-Ερζεγοβίνης, της Βουλγαρίας, της Κροατίας, της πρώην Γιουγκοσλαβικής Δημοκρατίας της Μακεδονίας, της Ισλανδίας, του Μαυροβουνίου, της Νορβηγίας, της Ρουμανίας, της Σερβίας και της Προσωρινής Διοίκησης των Ηνωμένων Εθνών στο Κοσσυφοπέδιο για τη δημιουργία Κοινού Ευρωπαϊκού Εναέριου Χώρου, με την οποία τροποποιείται το παράρτημα I της συμφωνίας
(2009/243/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 2006/682/ΕΚ του Συμβουλίου και των αντιπροσώπων των κρατών μελών της Ευρωπαϊκής Ένωσης, συνελθόντων στα πλαίσια του Συμβουλίου, της 9ης Ιουνίου 2006, σχετικά με την υπογραφή και την προσωρινή εφαρμογή της πολυμερούς συμφωνίας μεταξύ της Ευρωπαϊκής Κοινότητας και των κρατών μελών της, της Δημοκρατίας της Αλβανίας, της Βοσνίας-Ερζεγοβίνης, της Δημοκρατίας της Βουλγαρίας, της Δημοκρατίας της Κροατίας, της Πρώην Γιουγκοσλαβικής Δημοκρατίας της Μακεδονίας, της Δημοκρατίας της Ισλανδίας, της Δημοκρατίας του Μαυροβουνίου, του Βασιλείου της Νορβηγίας, της Ρουμανίας, της Δημοκρατίας της Σερβίας και της Προσωρινής Διοίκησης των Ηνωμένων Εθνών στο Κοσσυφοπέδιο (1) για τη δημιουργία Κοινού Ευρωπαϊκού Εναέριου Χώρου (ΚΕΕΧ) (2),
την πολυμερή συμφωνία μεταξύ της Ευρωπαϊκής Κοινότητας και των κρατών μελών της, της Δημοκρατίας της Αλβανίας, της Βοσνίας-Ερζεγοβίνης, της Δημοκρατίας της Βουλγαρίας, της Δημοκρατίας της Κροατίας, της Πρώην Γιουγκοσλαβικής Δημοκρατίας της Μακεδονίας, της Δημοκρατίας της Ισλανδίας, της Δημοκρατίας του Μαυροβουνίου, του Βασιλείου της Νορβηγίας, της Ρουμανίας, της Δημοκρατίας της Σερβίας και της Προσωρινής Διοίκησης των Ηνωμένων Εθνών στο Κοσσυφοπέδιο για τη δημιουργία Κοινού Ευρωπαϊκού Εναέριου Χώρου (3) («η συμφωνία»), και ιδίως το άρθρο 3,
Εκτιμώντας τα ακόλουθα:
(1)
Η συμφωνία υπογράφηκε στις 9 Ιουνίου 2006.
(2)
Με το άρθρο 18 της συμφωνίας συγκροτείται μεικτή επιτροπή, αρμόδια για τη διαχείριση και την ορθή εφαρμογή της συμφωνίας.
(3)
Από την υπογραφή της συμφωνίας έχουν θεσπισθεί νέα νομοθετήματα σχετικά με την εφαρμογή της συμφωνίας.
(4)
Σύμφωνα με το άρθρο 17 παράγραφος 3 στοιχείο α) της συμφωνίας, η μεικτή επιτροπή απαιτείται να λαμβάνει αποφάσεις αναθεώρησης του παραρτήματος I της συμφωνίας.
(5)
Το άρθρο 2 παράγραφος 2 της απόφασης του Συμβουλίου που αφορά τη συμφωνία προβλέπει ότι η θέση της Κοινότητας για τη λήψη απόφασης από τη μεικτή επιτροπή, με την οποία κοινοτικές νομοθετικές πράξεις απλώς επεκτείνονται στους εταίρους ΚΕΕΧ, αποφασίζεται από την Επιτροπή,
ΑΠΟΦΑΣΙΖΕΙ:
Άρθρο μόνο
Η θέση της Ευρωπαϊκής Κοινότητας στη μεικτή επιτροπή ΚΕΕΧ που έχει συσταθεί βάσει του άρθρου 18 της πολυμερούς συμφωνίας μεταξύ της Ευρωπαϊκής Ένωσης και των κρατών μελών της, της Αλβανίας, της Βοσνίας-Ερζεγοβίνης, της Βουλγαρίας, της Κροατίας, της Πρώην Γιουγκοσλαβικής Δημοκρατίας της Μακεδονίας, της Ισλανδίας, του Μαυροβουνίου, της Νορβηγίας, της Ρουμανίας, της Σερβίας και της Προσωρινής Διοίκησης των Ηνωμένων Εθνών στο Κοσσυφοπέδιο για τη δημιουργία Κοινού Ευρωπαϊκού Εναέριου Χώρου, σχετικά με την τροποποίηση του παραρτήματος I της συμφωνίας, βασίζεται στο παράρτημα της παρούσας απόφασης.
Βρυξέλλες, 3 Μαρτίου 2009.

Labels: 8
11
5